O‘zbekistonning ayrim hududlarida zilzila kuzatildi. FVV Seysmoprognostik monitoring Respublika markazi xabar qilishicha, 13 sentabr kuni Toshkent vaqti bilan 5:13da O‘zbekistonning sharqiy hududlarida yer silkinishi qayd etildi. Yer silkinishi koordinatalari: 40,83 gradus shimoliy kenglik; 71,67 gradus sharqiy uzunlik. Magnituda M=3. Chuqurlik 6 km. Yer silkinishi episentridan Toshkentgacha masofa janubiy-sharqiy yo‘nalish bo‘yicha 211 km. O‘zbekiston hududida:  Namangan: 19 km, 3 ball;  Andijon: 57 km, 2 ball;  Farg‘ona: 51 km, 2 ball.